stanford-oval/wikipedia huggingface dataset:
Divertikuliitti

Divertikuliitti, jossa on tulehtuneita divertikkeleitä
Divertikuliitti on divertikuloosin sairastaneen paksusuolen tulehdus. Se tapahtuu, kun divertikuloosiin aiheuttama pussukka tulehtuu paksusuolessa ja aiheuttaa vatsaonteloon paikallisen tulehduksen. Sairaus voi olla vakava, leikkausta vaativa peritoniitti, eli vatsakalvontulehdus, tai vain lievä kuumeena ja pienenä särkynä oireileva vaiva. Alkuun divertikuliitista aiheutuu vain lievää vasemmanpuoleista alavatsan särkyä ja kuumeilua. Jos sairautta ei hoideta, särky kasvaa ja voi kehittyä peritoniitti. Tähän kuuluvat vatsanpeitteiden jännittyminen, mahan arastelu, korkea kuume sekä huonovointisuus. Paksusuolen tulehtunut divertikkeli aiheuttaa sairauden. Divertikkeli tulehtuu, jos verenkierrossa on häiriöitä ja suolen sisällä painetta. Sairaus ei periydy.
Hoito

Avohoito on sairauden hoitamisen ensimmäinen vaihe. Siihen kuuluvat antibiootit, kuten kefalosporiinin ja metronidatsolin yhdistelmä. Avohoidon jälkeen annetaan samaa lääkitystä mutta laskimonsisäisesti. Jos antibiootit eivät auta sairauteen, käytetään kirurgisia toimenpiteitä, jolloin tehdään avanne, asetetaan dreeni eli laskuputki tai tehdään suolileikkaus. Leikkaus tehdään joko rauhallisessa vaiheessa tai päivystysleikkauksessa riippuen potilaan iästä. Alle 50-vuotiaille leikkaus tehdään rauhallisessa vaiheessa. Leikkauksessa poistetaan sigmasuoli eli divertikkeleitä kantava paksusuolen osa.
Divertikuloosin akuuttivaihetta voidaan hoitaa myös vähäkuituisella ruokavaliolla. Akuuttivaiheen uusiutumisen ehkäisyyn sitä vastoin suositellaan kuitupitoista ravintoa.
Kasperi Kapanen

| Kasperi Kapanen |
| --- | --- |

Henkilötiedot
Syntynyt: 23. heinäkuuta 1996 (ikä 28) Kuopio, Suomi
Kansalaisuus:   Suomi
Jääkiekkoilija
Lempinimi:  Kassu, Kappy
Pelipaikka:  laitahyökkääjä
Maila:  oikea
Pituus:  185 cm
Paino:  88 kg
Seura
Seura:  Edmonton Oilers
Sarja:  NHL
Pelinumero:  42
Pelaajaura
Pääsarjaura:  2012–
Aik. seurat:  KalPa (SML) Wilkes-Barre/Scranton Penguins (AHL) Toronto Marlies (AHL) Toronto Maple Leafs (NHL) Pittsburgh Penguins (NHL) St. Louis Blues (NHL)
NHL-varaus:  22. varaus, 2014 Pittsburgh Penguins
KHL-varaus:  25. varaus, 2013 Barys Astana
| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Kultaa | Suomi 2016 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Pronssia | Venäjä 2013 | jääkiekko |  |
|  Nuorten olympialaiset  |  Nuorten olympialaiset  |  Nuorten olympialaiset  |  |
|  Kultaa | Innsbruck 2012 | jääkiekko |  |
Kasperi Kapanen (s. 23. heinäkuuta 1996 Kuopio) on suomalainen jääkiekkoilija, joka pelaa NHL-seura Edmonton Oilersissa. Kapanen on laitahyökkääjä, mutta hän osaa pelata myös keskellä.
Helsingissä järjestetyissä nuorten MM-kilpailuissa 2016 Kapanen ratkaisi Suomelle maailmanmestaruuden jatkoaikamaalillaan. MM-kullan ratkaissut maali valittiin vuoden sykähdyttävimmäksi urheiluhetkeksi Suomen Urheilugaalassa.
Ura > Maajoukkueura

Kapanen voitti kultaa Suomen alle 16-vuotiaiden maajoukkueessa nuorten talviolympialaisissa vuonna 2012. Tuolloin olympiakullan ratkaisu Venäjää vastaan venyi aina rangaistuslaukauskilpailuun asti, kunnes Suomi lopulta vei ottelun numeroin 2–1. Myös Kapanen itse onnistui tuolloin rangaistuslaukauksessaan.
Kapanen oli mukana voittamassa alle 18-vuotiaiden MM-pronssia Sotšissa 2013. Pronssiottelussa Suomi voitti isäntämaa Venäjän lukemin 2–1 Kapasen tehtyä ottelun voittomaalin. Koko turnauksessa Kapaselle muodostui tehopisteitä 5+3 seitsemässä ottelussa. Kapanen valittiin myös alle 20-vuotiaiden maajoukkueeseen Helsingissä järjestettyihin MM-kilpailuihin 2016. Tammikuun viidentenä päivänä hän ratkaisi Suomelle maailmanmestaruuden jatkoaikamaalillaan loppuottelussa Venäjää vastaan. MM-kullan ratkaissut maali valittiin vuoden sykähdyttävimmäksi urheiluhetkeksi Suomen urheilugaalassa.
Kapanen pelasi ensimmäistä kertaa miesten maajoukkueessa jääkiekon MM-kisoissa 2018 Tanskassa.
Yksityiselämä

Kasperi Kapanen on SM-liigan historian ensimmäinen kolmannen sukupolven pelaaja. Hänen isoisänsä Hannu pelasi 300 pääsarjaottelua SM-sarjassa ja -liigassa vuosina 1971–1980 ja isänsä Sami yli 400 SM-liigaottelua vuosina 1990–2014 ja yli 800 NHL-ottelua. Hänen pikkuveljensä Konsta Kapanen pelasi ensimmäiset SM-liigaottelunsa kaudella 21-22. Hänen serkkunsa Oliver Kapanen pelaa jääkiekkoa SHL-joukkue Timrå IK:ssa lainalla Montreal Canadiensin organisaatiosta.
Syyskuussa 2023 uutisoitiin, että Kapasta epäillään törkeästä rattijuopumuksesta; tapaus tuli oikeuskäsittelyyn Pohjois-Savon käräjäoikeudessa helmikuussa 2024. Siellä syyttäjä vaati Kapaselle ehdollista vankeutta.
Isack Hadjar

| Isack Hadjar |
| --- | --- |

Henkilötiedot
Koko nimi:  Isack Alexandre Hadjar
Syntynyt: 28. syyskuuta 2004 (ikä 20) Pariisi, Ranska
Kansalaisuus:   Ranska
Formula 1 -ura
Auton numero:  6
Aktiivivuodet:  2025-
Nykyinen talli:  RB (2025-)
Kilpailuja:  0
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Australian GP 2025
Isack Alexandre Hadjar (s. 28. syyskuuta 2004 Pariisi, Ranska) on ranskalais-algerialainen rata-autoilija.
Hän ajoi ensimmäisen Formula 1 -testinsä AlphaTaurin autolla Meksikossa vuonna 2023.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2023 | AlphaTauri | BHR   | SAU   | AUS   | AZE   | MIA   | MON   | ESP   | CAN   | AUT   | GBR   | HUN   | BEL   | NED   | ITA   | SIN   | JPN   | QAT   | USA   | MXC TD | SÃP   | LVG   |  |  |  | – | – |
| 2023 | Red Bull Racing |  |  |  |  |  |  |  |  |  |  |  |  |  |  |  |  |  |  |  |  |  | ABU TD |  |  | – | – |
| 2024 | Red Bull Racing | BHR   | SAU   | AUS   | JPN   | CHN   | MIA   | EMI   | MON   | CAN   | ESP   | AUT   | GBR TD | HUN   | BEL   | NED   | ITA   | AZE   | SIN   | USA   | MXC   | SÃP   | LVG   | QAT   | ABU TD | – | – |
| 2025 | RB | AUS   | CHN   | JPN   | BHR   | SAU   | MIA   | EMI   | MON   | ESP   | CAN   | AUT   | GBR   | BEL   | HUN   | NED   | ITA   | AZE   | SIN   | USA   | MXC   | SÃP   | LVG   | QAT   | ABU   | - | - |
Vanha-Rantalan talomuseo

| Vanha-Rantalan talomuseo |
| --- | --- |
 Vanha-Rantalan talomuseo Pertunmaalla.
Tyyppi:  talomuseo
Osoite:  Museotie, Pertunmaa
Sijainti:  Pertunmaa 
Kotisivut:  www.pertunmaa.fi/vanha-rantalan-talomuseo
Koordinaatit:  61°30′18″N, 26°30′18″E
 fiVanha-Rantalan talomuseo 
   
Vanha-Rantalan talomuseo on Mäntyharjulla Pertunmaan kirkonkylän itäpuolella sijaitseva talomuseo.
Museo esittee yhden eteläsavolaisen suvun vuosina 1665-1964 omistaman tilan pihapiiriä. Talon viimeinen vakituinen asukas muutti pois 1958. Päärakennuksen tupa on rakennettu 1700-luvulla. Talossa on toiminut alakansakoulu vuosina 1934–36 ja kiertävä naiskotiteollisuuskoulu vuosina 1947–48. Talo toimi yksityisenä talomuseona jo vuonna 1963, Pertun säätiön hallinnoimana. Vuodesta 1988 lähtien Pertunmaan kunta on omistanut talon ja vastannut museon toiminnasta.
Talomuseoon kuuluvat osin 1700- ja osin 1800-luvulta peräisin oleva päärakennus, sekä maakellari, talousrakennus (tolla), 1930-luvulta peräisin oleva sauna sekä luhti-aitat.
Kuuselan kalmiston muistokivi eli Hautalöytöjen muistokivi (1975) Vanha-Rantalan edustalla.
Vuonna 1928 lähistöllä sijaitsevan Kuuselan talon isäntä Fabian Kauppi löysi tien toiselta puolelta olevalta pellolta rikkaan naisen haudan vuodelta 1000. Naisella oli kaulakorussa arabialaisia hopearahoja, pronssiset rannerenkaat ja olkasoljet sekä rautainen veitsi. Löytöihin kuului myös lasimassahelmiä. On pidetty mahdollisena, että  hauta liittyisi turkiskaupalla rikastuneeseen eräasemaan.  Kansallismuseoon toimitettu löydös toimi mallina Kalevala Korun valmistamalle Pertun riipukselle, jonka Pertunmaan kunta on antanut kunnan lahjana. Museotien alkuun on pystytetty (1975) Kuuselan kalmiston muistokivi (myös nimellä Hautalöytöjen muistokivi) muistutuksena tästä löydöstä.
Vanha-Rantalan talomuseo on suojeltu ja maakunnallisesti merkittävä kulttuuriperintökohde.
Aiheesta muualla

Lasse Laitinen (6.2.2020) Vanha-Rantalan talomuseon kunto herättää huolta Pertunmaalla(pitajanuutiset.fi)
| n k Perustiedot Wikidatassa: Vanha-Rantalan talomuseo (Q98605515)ohje |
| --- | --- |
esiintymä kohteesta: kotimuseo
valtio: Suomi
sijaitsee hallinnollisessa alueyksikössä: Pertunmaa
koordinaatit: 61°30′18″N 26°30′18″E﻿ / ﻿61.50488°N 26.50496°E﻿ / 61.50488; 26.50496
Boris Katchouk

| Boris Katchouk> Henkilötiedot |
| --- | --- |
Syntynyt: 18. kesäkuuta 1998 (ikä 26) Vancouver, Brittiläinen Kolumbia, Kanada
Kansalaisuus:   Kanada  Venäjä
Jääkiekkoilija
Pelipaikka:  vasen laitahyökkääjä
Maila:  vasen
Pituus:  188 cm
Paino:  93 kg
Seura
Seura:  Wilkes-Barre/Scranton Penguins
Sarja:  AHL
Pelaajaura
Pääsarjaura:  2018–
Aik. seurat:  SOO Greyhounds (OHL) Syracuse Crunch (AHL) Tampa Bay Lightning (NHL) Chicago Blackhawks (NHL) Rockford IceHogs (AHL) Ottawa Senators (NHL)
NHL-varaus:  44. varaus, 2016 Tampa Bay Lightning
KHL-varaus:  94. varaus, 2015 HK Sotši
Boris Katchouk (s. 18. kesäkuuta 1998 Vancouver, Brittiläinen Kolumbia, Kanada) on kanadalais-venäläinen jääkiekkoilija, joka pelaa AHL-joukkue Wilkes-Barre/Scranton Penguinsissa. Katchouk on pelipaikaltaan vasen laitahyökkääjä.
Pelityyli

The Sports Forecaster -sivuston mukaan Katchouk on monipuolinen ja erittäin ahkera laitahyökkääjä, joka täydentää ketjuaan hyvin. Hän on käyttökelpoinen alivoimapelaaja ja kykenee tuomaan myös energiaa alempiin ketjuihin. Katchouk on myös hyvä käsistään. Hän kykenee pelaamaan myös melko fyysisesti ja tarvittaessa tappelemaan. Katchoukilla on kuitenkin kehitettävää luistelussa, jotta hän murtautuisi NHL-tasolle. Katchoukin tulisi lisätä voimaa ja fysiikkaa, jotta hän voisi toteuttaa varsin kovaa pelityyliään myös NHL:ssä.
Ura > Maajoukkueura

| Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Buffalo 2018 | jääkiekko |  |
Katchouk edusti Kanadaa alle 20-vuotiaiden MM-kilpailuissa vuonna 2018, jolloin hän voitti maailmanmestaruuden. Katchouk pelasi myös alle 18-vuotiaiden MM-kilpailuissa vuonna 2016.
Muuta

Katchoukin äiti on entinen pikaluistelija Jelena Tumanova, joka edusti Neuvostoliittoa Calgaryn olympiakisoissa 1988.
Kalaffanjärvi

| Kalaffanjärvi |
| --- | --- |
Valtiot:  Suomi 
Paikkakunta:  Pori 
Koordinaatit:  61°37′27″N, 22°18′16″E
Järvinumero:  36.091.1.003 
Mittaustietoja
Pinnankorkeus:  59  m 
 fiKalaffanjärvi 
Kalaffanjärvi on Karvianjoen vesistöön kuuluva keskikokoinen järvi Satakunnan maakunnassa nykyään Poriin kuuluvassa Noormarkussa. Lassilan kylän itäosassa sijaitseva järvi saa vetensä läheisestä maastosta, erityisesti Ratanevalta. Järven eteläosa on maatuvaa vesialuetta. Järvi laskee vetensä ojaa pitkin suojellun Pitkäsuon ja sen jälkeen Ristaojan kautta Taipaleenkulmaan, jossa oja yhtyy Karhijärvestä Inhottujärveen virtaavaan Lassilanjokeen. Kalaffanjärven  koskeus on 59 mpy  ja pinta-ala noin 11 hehtaaria .
Kōban

Kōban joka sijaitsee Tokion Ginza kaupunginosassa.
Kōban (jap. 交番, kōban) tai poliisikoppi on japanilainen poliisin toimihuone, eräänlainen "poliisikioski", joita on sijoitettu ympäri kaupunkia. Kōbanista käsin paikallinen poliisi tarkkailee, hoitaa hätätilanteita, opastaa ja on yhteydessä alueella toimiviin ihmisiin.
Kōbanit kehittyivät Edo-kauden vartiotuvista (tsujiban). Tokugawa-shōgunaatin Edoon perustama kaupungin maistraatti eli Machi-bugyō-shō rakennutti kaupunkiin aikoinaan noin kuutisensataa vartiotupaa.
Käännös suomeksi
Batman Begins

| Batman Begins |
| --- | --- |

Ohjaaja:  Christopher Nolan
Käsikirjoittaja:   Christopher Nolan  David S. Goyer 
Tarina:  David S. Goyer
Perustuu:  DC Comicsin sarjakuvissa esiintyviin hahmoihin
Tuottaja:   Charles Roven  Emma Thomas  Larry Franco 
Säveltäjä:   Hans Zimmer  James Newton Howard 
Kuvaaja:  Wally Pfister
Leikkaaja:  Lee Smith
Tuotantosuunnittelija:  Nathan Crowley
Pukusuunnittelija:  Lindy Hemming
Pääosat:   Christian Bale  Michael Caine  Liam Neeson  Katie Holmes  Gary Oldman  Cillian Murphy  Tom Wilkinson  Rutger Hauer  Ken Watanabe  Morgan Freeman 
Valmistustiedot
Valmistusmaa:   Yhdysvallat  Yhdistynyt kuningaskunta 
Tuotantoyhtiö:   Syncopy  Patalex III Productions  DC Comics  Legendary Pictures  Warner Bros. 
Levittäjä:  InterCom Netflix
Ensi-ilta:   15. kesäkuuta 2005  16. kesäkuuta 2005  15. heinäkuuta 2005
Kesto:  141 minuuttia
Alkuperäiskieli:  englanti
Budjetti:  150 000 000 dollaria
Tuotto:  374 218 673 dollaria
Seuraaja:  Yön ritari
Aiheesta muualla
IMDb 
Elonet
AllMovie
Infobox OKNimi-testi OK: 
Batman Begins on yhdysvaltalainen supersankarielokuva, joka perustuu Bob Kanen luomaan supersankariin ja sarjakuvahahmoon Batman. Elokuva sai ensi-iltansa 15. kesäkuuta 2005. Sen ohjasi Christopher Nolan ja sen pääosissa esiintyvät Christian Bale, Michael Caine, Liam Neeson, Katie Holmes, Gary Oldman, Morgan Freeman, Cillian Murphy, Tom Wilkinson, Rutger Hauer ja Ken Watanabe.
Batman Begins ei liity juonellisesti Tim Burtonin vuonna 1989 aloittamaan Batman-elokuvasarjaan, vaan aloittaa kokonaan uuden juonen, joka kuvaa Batmania realistisemmasta näkökulmasta. Elokuvasta on myös tehty synkempi ja vakavahenkisempi kuin edeltäjistään. Batman Begins on Internet Movie Databasessa 250:n parhaan elokuvan listalla. Elokuva oli Oscar-ehdokkaana parhaan kuvauksen kategoriassa.
Elokuvan jatko-osa Yön ritari sai ensi-iltansa heinäkuussa 2008 ja oli suoraan jatkoa Batman Beginsille. Toinen jatko-osa, Yön ritarin paluu, sai ensi-iltansa heinäkuussa 2012.
Rooliluettelo

| 0 | 1 | 2 |
| --- | --- | --- |
|  Christian Bale  | … |  Bruce Wayne / Batman   |
|  Michael Caine  | … |  Alfred Pennyworth   |
|  Liam Neeson  | … |  Henri Ducard / Ra’s al Ghul   |
|  Katie Holmes  | … |  Rachel Dawes   |
|  Gary Oldman  | … |  James Gordon   |
|  Cillian Murphy  | … |  Jonathan Crane / Linnunpelätti   |
|  Tom Wilkinson  | … |  Carmine Falcone   |
|  Rutger Hauer  | … |  William Earle   |
|  Ken Watanabe  | … |  Ra’s al Ghul (huijari)   |
|  Morgan Freeman  | … |  Lucius Fox   |
|  Gus Lewis  | … |  nuori Bruce Wayne   |
|  Emma Lockhard  | … |  nuori Rachel Dawes   |
|  Richard Brake  | … |  Joe Chill   |
|  Mark Boone Junior  | … |  Arnold Flass   |
|  Linus Roache  | … |  Thomas Wayne   |
|  Sara Stewart  | … |  Martha Wayne   |
|  Larry Holden  | … |  piirisyyttäjä Carl Finch   |
|  Colin McFarlane  | … |  poliisipäällikkö Gillian B. Loeb   |
|  Christine Adams  | … |  Jessica   |
|  Vincent Wong  | … |  aasialainen vanki   |
|  Richard Brake  | … |  Joe Chill   |
|  Gerard Murphy  | … |  tuomari Faden   |
|  Charles Edwards  | … |  Wayne Enterprisesin hallituksen jäsen   |
|  Tim Booth  | … |  Victor Zsasz   |
|  Rade Šerbedžija  | … |  koditon mies   |
Arvioita

Turun Sanomien Tapani Maskulan mielestä Nolan ohjaamassa Batman-elokuvaa tai Ang Lee ohjaamassa Hulkia on vähän sama kuin jos Aki Kaurismäki laitettaisiin Suomessa ohjaamaan Vares-elokuvaa. Hänestä Batman Begins on ambivalentti tarina, joka esittelee päähahmon toisaalta taruolentona, mutta toisaalta rakentaa tälle turhan psykologisoivan ja realistisen menneisyyden: ”Batman Begins on synkistelevä moraliteetti maailman rikkaimmasta miehestä, joka imperiuminsa huipulla käyttää valtaansa vääryyksien korjaamiseen tajuamatta lainkaan edustavansa vastustajansa tavoin systeemin kielteisintä ja omahyväisintä ilmentymää. Edeltäneiden yön ritarien kepeät muuntautumiset nahjuksesta sulavaksi akrobaatiksi kierrätetään nyt sisäistyneeksi pohdiskeluksi oikeudenmukaisuuden kaksijakoisesta olemuksesta.”
Aiheesta muualla

Virallinen sivusto (englanniksi)
Batman Begins Internet Movie Databasessa (englanniksi)
Batman Begins Elonet.
Batman Begins Rotten Tomatoesissa. (englanniksi)
Batman Begins Metacriticissä. (englanniksi)
Batman Begins Box Office Mojossa. (englanniksi)
| n k Christopher Nolanin ohjaamat elokuvat |
| --- | --- |
 Following (1998)  Memento (2000)  Insomnia (2002)  Batman Begins (2005)  The Prestige (2006)  Yön ritari (2008)  Inception (2010)  Yön ritarin paluu (2012)  Interstellar (2014)  Dunkirk (2017)  Tenet (2020)  Oppenheimer (2023)
Admiral Hipper -luokka

| Admiral Hipper -luokka |
| --- | --- |
 Luokan nimikkoalus Admiral Hipper

Tekniset tiedot
Uppouma:  14 050 t (standardi) 18 600 t (kuormattu)
Pituus:  212,5 m
Leveys:  21,8 m
Syväys:  7,9 m (standardi) 10,2 m (kuormattu)
Koneteho:  100 000 hv (75 MW)
Nopeus:  32,2 solmua (60,2 km/h)
Miehistöä:  1 600+
Aseistus
Meritorjunta:  8 × 20,3 cm SK L/60 C34 -tykkiä LC34 -kaksoistykkitorneissa 12 × 533 mm torpedoputkea 160 × miinaa 3 × lentokonetta
Ilmatorjunta:  12 × 10,5 cm L/65 C33 -ilmatorjuntatykkiä 12 × 3,7 cm L/83 C30 -ilmatorjuntatykkiä C30 asennuksena 8 × 2 cm L/65 C30 -ilmatorjuntatykkiä C30 asennuksena
Admiral Hipper -luokka oli Saksan laivaston viiden raskaan risteilijän muodostama alusluokka, jonka alukset valmistuivat hieman ennen toista maailmansotaa tai sen alussa.
Taustaa

Reichsmarine suunnitteli raskasta risteilijäluokkaa jo 1930-luvun alussa, vaikka Versailles’n rauhansopimus kielsi yli 6 000 tonnin alukset Saksan laivastolta. Syynä oli että tulevissa sodissa Saksan todennäköisimmät vastustajat tulisivat olemaan Yhdistynyt kuningaskunta ja Ranska ja siten Saksan laivasto tulisi kohtaamaan luokan kaltaisia aluksia taistelussa. Laivaston käytössä olleet kevyet risteilijät olisivat olleet aivan avuttomia taistelussa raskaita yksiköitä vastaan.
Vuonna 1934 julistettiin suunnittelukilpailu, jonka lähtökohdiksi asetettiin kolme seikkaa:
vastattava Ranskan laivaston raskas risteilijä Algérieta
oltava nopeampi kuin Ranskan laivaston taistelulaiva Dunkerque
toimintasäteen tuli mahdollistaa toiminta eteläisellä Atlantilla
Lopulta luokan pääasevalintoina olivat kahdeksan 203 millimetrin tai kaksitoista 105 millimetrin tykkiä. Lisäksi ilmatorjunta-aseistuksena toimi 12 37mm:n ja kahdeksan 20mm:n konetykkiä. Lisäksi aseistukseen kuului 12 torpedoputkea.
Alusten voimanlähteen valinta oli yhtä haastavaa. Alusten voimanlähteeksi valittiin kesällä 1934 korkeapainehöyryturbiinit. Näin oli päädytty painosuhteeseen, jossa 2 140 tonnia suojalle ja 1 980 tonnia koneille, kokonaispainon ollessa 10 700 tonnia.
Suunnittelun päätyttyä Saksan laivastolle oli edelleen kiellettyä operoida tämän tyyppisillä aluksilla. Mutta työtä päätettiin jatkaa salassa. Kaksi ensimmäistä alusta Admiral Hipper ja Blücher tilattiin 30. lokakuuta 1934. Tilanne helpottui, kun Adolf Hitler julisti 16. maaliskuuta 1935 Versailles’n rauhan pätemättömäksi.
Kolmas luokan alus Prinz Eugen tilattiin 16. marraskuuta 1935, mutta se poikkesi monin tavoin kahdesti ensin tilatusta. Kaksi seuraavaa alusta Kreuzer K ja Kreuzer L lisättiin ohjelmaan, mitkä tilattiin 18. heinäkuuta 1936 ja nimettiin samalla Lützowiksi ja Seydlitziksi.
Mikko Koskimies

Mikko Koskimies (4. toukokuuta 1967 Vantaa – 17. marraskuuta 2024 Verbier) oli suomalainen ekonomi ja toimitusjohtaja.
Koskimies kirjoitti ylioppilaaksi Myyrmäen lukiosta vuonna 1985 ja valmistui ekonomiksi Helsingin kauppakorkeakoulusta vuonna 1990. Hän aloitti uransa Suomen Yhdyspankissa. Koskimies meni naimisiin vuonna 1993. Avioliitosta syntyivät lapset Antti ja Elina Koskimies perheen asuessa Luxemburgissa. Koskimies työskenteli Pohjola Oyj:n varainhoidon johtajana ja oli myös Nordean johtotehtävissä. Vuonna 2007 hänet valittiin St1 Nordicin hallitukseen.
Koskimies valittiin vuonna 2012 eQ Varainhoito Oy:n toimitusjohtajaksi ja vuonna 2021 eQ:n toimitusjohtajaksi. Hän toimi lisäksi Urlus-säätiön puheenjohtajana. Hän työskenteli aktiivisesti nuorten liikunnan ja urheilun hyväksi. Vuonna 2023 Koskimies lahjoitti perheensä sijoitusyhtiö Teamet Oy:n kautta Läpimurtosäätiölle 100 000 St1 Nordicin osaketta. Hän lähti eQ:n toimitusjohtajan tehtävistä vakavan sairauden takia lokakuun loppupuolella 2024 ja kuoli sairauteen marraskuussa 2024.
Mustapääpeukaloinen

| Mustapääpeukaloinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mustapääpeukaloiset Donacobiidae
Suku::  Donacobius
Laji::  atricapilla
Kaksiosainen nimi
 Donacobius atricapilla  (Linnaeus, 1766) 

Katso myös
   Mustapääpeukaloinen Wikispeciesissä   Mustapääpeukaloinen Commonsissa 
Infobox OKNimi-testi OKIUCN-testi OK: 
Mustapääpeukaloinen (Donacobius atricapilla) on varpuslintu ja mustapääpeukaloisten heimon ainoa laji. Aikaisemmin laji luettiin kuuluvaksi peukaloisten heimoon, mutta on sittemmin siirretty omaan heimoonsa. Toisinaan laji on luokiteltu myös matkijoihin.
Levinneisyys

Mustapääpeukaloista tavataan Etelä-Amerikan keski- ja pohjoisosissa ja sen levinneisyysalueen pinta-ala on noin 8 630 000 km2. Lajia on kuvattu yleiseksi, ja se on luokiteltu elinvoimaiseksi. Laji on selästään tumma ja vatsastaan vaalea. Mustapääpeukaloinen syö selkärangattomia eläimiä.
Classic Motorshow (Lahti)

Classic Motorshow oli ajoneuvonäyttely Lahden messukeskuksessa 4.-5.5.2024. Se kokosi yhteen alan kalustoa ja toimijoita, menneiden vuosikymmenten klassikoita sekä arjen nostalgiaa, alan asiantuntijoita, merkkikerhoja, kauppiaita ja oheisohjelmaa.
Näyttelyssä oli esillä yli 400 vähintään 25-vuotiasta ajoneuvoa: autoja, moottoripyöriä, mopoja, raskasta kalustoa, työkoneita, moottorikelkkoja, traktoreita, ym.
Autoihin liittyviä eri vuosien näytteilleasettajia

| --- | --- |
 Fiat Abarth Team Finland  Helsingin Automuseo  Antin Automuseo  Ariel kerho  Audi Finland  Autohistoriallinen Seura  Autojoukot  Automobile Citroën  BMW Moottoripyöräkerho  Borgward seura  Cadillac Club of Finland  Classic Chevy Club of Finland  Classic Motocross Team Finland  Classic Trial Finland  Club Alfa Romeo Finland  Club Corvette of Finland  Club Renault de Finlande  Club Simca & Vedette Finland  Cosworth & RS Club Finland  Espoon Automuseo  European Speed & Rally Club  Finnish Hot Rod Association  Finnish Jaguar Drivers Club  Finnish Mopar Association  FSRA Finnish Streed Rod Association  Ford Freak Club Finland  Ford Mustang Owners Club of Finland  Glas Automobil Club International e. V.  GM-Cruisers  Gruppo Fiat Finlandia  Historic Race Finland  Historic Rally Club Finland  Lada Kerho  Lahden UA  Lahti British Classic Car Club  Lancia Club Finland  Mama's Classics 2009  M. G. Car Club of Finland :  Minu Club Flying Finns  Mobilia  Morgan Club of Finland  NCF Nissan Club of Finland  Oldsmobile Club of Finland  Opel 60's & 70's Club  Pietarsaaren Moottorimuseo  Lahti Historic Rally - Autourheiluseura Poppoo Team  Porsche Club Finland  Itä-Hämeen Panssarikilta  Rolls-Royce Enthusiaists Club  Rover Ystävät  Abarth Fun Club  Sports Car Club Finland  Steyr-Puch Finland  Suomen 2CV-Kilta  Suomen A Ford klubi  Suomen Automobiili-Historiallinen Klubi  Suomen BMW-kerho  Suomen Britti-Ford kerho  Suomen Gordini ja Alpine jaosto  Suomen Honda Kerho  Suomen IMP Kerho  Suomen kääpiöautoyhdistys  Suomen linja-autohistoriallinen seura  Suomen Mercedes-Benz Klubi  Suomen Moskvitsh-kerho  Suomen Škoda-kerho  Suomen Volkkariyhdistys  Suomen Volvokerho  SVS Neukkumasinistit  Toyota Club of Finland  Triumph Cars Club of Finland  Wanhat Masiinat ry  Vauxhall Bedford Club Finland  Vehoniemen Automuseo  Veteraani Volvo Lahti  Volga Club Finland